Peter Karpinský

Peter Karpinský (* 3. november 1971, Gelnica) je slovenský spisovateľ a jazykovedec. Venuje sa písaniu umeleckej literatúry a odborných prác, píše aj recenzie – najmä z oblasti literatúry pre deti.

Karpinský je držiteľom niekoľkých cien dekana Prešovskej univerzity, mnohých literárnych ocenení, dostal takisto i cenu predsedu KSK a cenu primátora mesta Stará Ľubovňa (2022), jeho kniha O Malom kozmonautovi je zapísaná na Čestnej listine IBBY (2024) a v roku 2025 získal prestížnu literárnu Cenu Trojruža. 

 Životopis 
Narodil sa v Gelnici. Maturoval na gymnáziu v Spišskej novej Vsi. V rokoch 1990 – 1995 študoval slovenský jazyk a dejepis na Filozofickej fakulte Univerzity Pavla Jozefa Šafárika v Prešove. Po skončení štúdia začal pôsobiť ako vysokoškolský pedagóg a stal sa vedúcim Katedry slovenského jazyka Prešovskej univerzity, v súčasnosti pôsobí ako riaditeľ Inštitútu slovakistiky a mediálnych štúdií na Filozofickej fakulte Prešovskej univerzity v Prešove. Žije v Spišskej novej Vsi a v Prešove.

Tvorba 
Písaniu sa začal venovať už v gymnaziálnych rokoch. Po ocenení v literárnej súťaži Rubato (organizovanej Spolkom slovenských spisovateľov) vydal svoj prozaický debut pre dospelých Oznamujeme všetkým majiteľom hrobov. Je autorom mnohých kníh a literatúry pre mládež. Venuje sa i tvorbe komiksov, rozhlasovej či televíznej tvorbe, réžii divadelných hier a prekladom umeleckej literatúry.

Karpinský je takisto vedúcim súboru DTS (Divadlo teatrálnej skratky) a v rokoch 2010 - 2018 bol šéfredaktorom literárneho zábavníka pre dievčatá a chlapcov ZIPS (vydavateľstvo Regent).

 Diela 
Nižšie je uvedený výber niektorých diel. 

 Monografie 
 Poetika komiksu v texte a kontexte (FF PU, Prešov 2014)
 Karol S. Szereday. Zpjevanky zemplinských slovanů v okolj Mihalovském :  Historicko-diskurzívna analýza (FF PU, Prešov 2021)
 Spojky a spájacie prostriedky v slovenčine (VEDA, Bratislava 2013)
 Personálna a sociálna deixa v slovenčine (FF PU, Prešov 2019)
 Poetologické a axiologické aspekty slovenského komiksu druhej polovice 20. storočia (FF PU, Prešov 2023)

 Próza 
 Oznamujeme všetkým majiteľom hrobov (Vydavateľstvo SSS, Bratislava 1998)
 Nanebonevzatie (Pectus, Košice 2009)
 Päť x Päť. Antológia súčasnej slovenskej prózy (Zostavovateľ a autor portrétov. LIC, Bratislava 2011)
 The Dedalus Book of Slovak Literature (Zostavovateľ a autor portrétov. Dedalus, Veľká Británia 2015)

 Rozhlasové hry 
 Morbus Magnus / Doktor Johannes Maletér na Ľubovnianskom hrade vyšetruje vraždu

 Literatúra pre deti a mládež 
 Ako sme s Ťukťukom ťukťukovali (Mladé letá, Bratislava 2001, 2. vydanie Slovart, Bratislava 2018)
 Rozprávky z múzea záhad a tajomstiev (Mladé letá, Bratislava, 2007)
 Sedem dní v pivnici (Perfekt, Bratislava 2011, 2. vydanie 2017)
 Skala útočiska. Povesti a príbehy zo Spišskej Novej Vsi a okolia (FAMA art, Spišská Nová Ves 2013)
 Kde asi rozprávka býva (Perfekt, Bratislava, 2013)
 Adela, ani to neskúšaj! (Perfekt, Bratislava 2016)
 Teta Agáta a jej mačacia sedmička (Perfekt, Bratislava 2017)
O dvanástich mesiačikoch (Perfekt, Bratislava 2019)
Med z ľadových kvetov (Perfekt, Bratislava, 2019)
O malom kozmonautovi (Perfekt, Bratislava, 2021)
Lebka s dvoma zámkami (Perfekt, Bratislava, 2022)
Príbehy Kveťa Herbára (s Annou Timkovou Lazurovou, AlleGro plus, Bratislava 2023)
Chlapec menom Konštantín (Allegro plus Bratislava 2024), ilustrácie: Michal Mordel
Zuzkine dobrodružstvá #s nohou v sadre (Perfekt, Bratislava 2025)

 Referencie 

 Iné projekty 

 Externé odkazy 
 Oficiálne stránky

 Peter Karpinský na stránke osobnosti.sk ()
 Rozhovor s prozaikom Petrom Karpinským: Tvorba pre deti je úlet do mimosveta 
 Rozhovor s P. Karpinským: Z dvoch komôr srdca 

Kategória:Slovenskí jazykovedci
Kategória:Slovenskí spisovatelia
Kategória:Absolventi Filozofickej fakulty Prešovskej univerzity v Prešove
Kategória:Vyučujúci na Pedagogickej fakulte Prešovskej univerzity v Prešove
Kategória:Osobnosti z Gelnice